Lětnje dźiwadło w oktobrje
Budyšin. Prěni raz w stawiznach Budyskeho lětnjeho dźiwadła chce NSLDź inscenaciju pod hołym njebjom na hłownym jewišću pokazać. Wulkeho naprašowanja dla předstaja přewšo wuspěšny kruch „My Fair Lady“ 30. a 31. oktobra w 19.30 hodź. a 1. nowembra w 17 hodź. na hłownym jewišću. Předpředań lisćikow je so dźensa započała.
Segwayje zakazane
Praha. W centrumje čěskeje stolicy je na chódnikach dźeń a wjace dwukolesatych elektriskich segwayjow po puću; často wone tež pěškow wohrožeja. Po čěskich zakonjach pak wone na dróhi njesmědźa. Někotre Praske radnicy spytaja problem ze zakazami rozrisać – segwayje njesmědźa wot najnowšeho na přikład na kupu Kampa abo na Vyšehrad.
Železnica chce městna šmórnyć
Berlin. Němska železnica po špatnej bilancy prěnjeho połlěta wottwar dźěłowych městnow hižo njewuzamkuje. Konkretne namjety chcedźa na posedźenju dohladowanskeje rady w decembru předpołožić, kaž šef předsydstwa Rüdiger Grube dźensa w Berlinje připowědźi. Železnica je ze 196 000 přistajenymi jedyn z najwjetšich dźěłodawarjow Němskeje.
bos_Latn szl_Latn pol_Latn szl_Latn ces_Latn ces_Latn